cyanic-selkie/wikianc huggingface dataset:
H&M
Parduotuvės
2014 m. „H&M“ valdė daugiau nei 3200 parduotuvių penkiuose žemynuose; internetinė prekyba galima devyniose Europos šalyse ir Jungtinėse Valstijose. 2013 m. rugsėjį duris atvėrė 3000-oji tinklo parduotuvė Čengdu mieste Kinijoje, palyginimui – 2000-oji parduotuvė buvo atidaryta 2010 m. Vien 2013 m. buvo atidarytos 356 naujos „H&M“ parduotuvės. Beveik visos bendrovei priklausančios parduotuvės yra valdomos ir priklauso pačiai įmonei; franšizės principu valdomos tik tos parduotuvės, įsikūrusios šalyse, kuriose korporacinė nuosavybė negali priklausyti užsienio valstybėms (pvz., Viduriniųjų Rytų regiono šalyse).
„H&M“ parduotuvėse pardavinėjami drabužiai, batai, aksesurai, kosmetika, taip pat ir namų apyvokos prekės; kainos yra palyginus mažos, orientuojamasi į vidutines pajamas gaunančius asmenis. Kolekcijas kuria 160 dizainerių komanda, kuriai padeda 100 šablonų ir modelių kūrėjų. Parduotuvėse yra vyrų, moterų bei vaikų skyriai; vyrams skirtos kolekcijos dažnai parduodamos atskirose parduotuvėse „H&M Man“, o interjero detalės – „H&M Home“. Kompanija „H & M Hennes & Mauritz AB“ be „H&M“ valdo ir kitus penkis prekių ženklus, įskaitant „COS“, „Monki“, „Weekday“, „Cheap Monday“ ir „& Other Stories“.
„H&M“ parduotuvės yra įsikūrusios šiose šalyse:
Bank of China
Bank of China – bene didžiausias ir seniausias Kinijos vyriausybės valdomas komercinis bankas.
Jis buvo įsteigtas 1912 metais kaip centrinis bankas, bet palaipsniui tapo grynu komerciniu banku. 2006 metais „Bank of China“ pritraukė 9.7 mlrd. dolerių kapitalo išplatindamas pirminę viešąją akcijų emisiją Honkongo vertybinių popierių biržoje. 2009 metais „Bank of China“ turėjo 1.3 trln. dolerių turto.
Ričardas Rotomskis
Ričardas Rotomskis (g. 1954 m. sausio 7 d. Vilniuje) – Lietuvos fizikas, habilituotas fizinių mokslų daktaras.
Biografija
1976 m. baigė Vilniaus valstybinio universiteto Fizikos fakultetą. 1982–1985 m. studijavo aspirantūroje Maskvos M. Lomonosovo valstybiniame universitete. Čia 1985 m. apgynė fizikos ir matematikos mokslų kandidato (dabar – daktaro) disertaciją tema „Sužadinimo energijos perneša šviesą surenkančiuose pigmentuose ir jos pagavimas reakciniuose centruose lazerinės pikosekundinės spektrofotometrijos duomenimis“ (vadovas Aleksandras Borisovas). 1999 m. Vilniaus universitete apgynė habilituoto fizinių mokslų daktaro disertaciją tema „Pirminių fotofizikinių vyksmų biologiškai aktyviuose pigmentuose spektroskopija“.
Nuo 1993 m. – Vilniaus universiteto docentas, nuo 2000 m. – profesorius.
1987–1988 m. stažavosi ir dirbo mokslinį darbą Leideno universitete (Olandija), 1990 m. – NATO Tobulinimo studijų institute Kingstone (Kanada), 1991 m. – Zalcburgo (Austrija), 1993 m. – Šiaurės rytų Velso (Anglija) institutuose, 1994 m. – Jenos (Vokietija), 1995 m. – Padujos ir Milano (Italija), 2001 m. – Krokuvos (Lenkija) universitetuose.
Nuo 1987 m. yra Europos fotobiologų draugijos narys. Europos technologijų platformos „Nanotechnologijos medicinai“ Lietuvos atstovas.
Mokslinė veikla
Svarbiausi darbai iš lazerių panaudojimo medicinoje, nanofotonikos, fotochemijos, fotofizikos, nanobiotechnologijos, biofizikos. Kartu su bendraautoriais paskelbė apie 300 mokslinių darbų ir pranešimų.
VU Fizikos fakulteto Kvantinės elektronikos katedros Biofotonikos grupės vadovas.
Getitas
miniatiūra Getitas – oksidų klasės mineralas. Cheminė formulė FeO(OH).
Kietumas pagal Moso skalę – 5,0 iki 5,5.
Getito blizgesys nuo deimantinio, metalinio iki matinio. Spalva – geltona, geltonai ruda, ruda.
Randamas JAV, Didžiojoje Britanijoje, Vokietijoje, Čekijoje, Slovakijoje, Maroke, Kanadoje, Rusijoje, Lenkijoje.
Mekšrūtas
left|120px
Mekšrūtas – ežeras pietų Lietuvoje, Lazdijų rajone, apie 1,5 km į rytus nuo Kapčiamiesčio. Ežero ilgis iš pietvakarių į šiaurės rytus – 0,48 km, plotis – iki 0,29 km. Altitudė 109,8 m. Šiaurinis ir rytinis krantai aukšti, pietinis krantas žemas. Ežerą supa Dumbliauskų miškas, tik pietinėje pakrantėje plyti dirbami laukai. Šiaurės rytuose išteka upelis link Salotės upelio (Baltosios Ančios baseinas). Prie ežero įsikūręs Jančiulių kaimas. Pietine pakrante eina kelias.
Danijos futbolo varžybos 2008–2009 m.
Danijos futbolo varžybos 2008–2009 m.
Harisas
thumb|220px|Salos padėtis
Salos kranto linija vingiuota, gausu įlankų, užutėkių. Vakarų ir Rytų Loch Tarbetų užutėkiai skiria Harisą į šiaurinę ir pietinę dalis. Šiaurinė dalis labai kalnuota, joje yra aukščiausia Išorinių Hebridų vieta – Klishamo kalnas (799 m). Pietinė dalis žemesnė, gausiau apgyvendinta. Aplink gausu smulkių salų (Skalpėjus, Taransėjus, Insėjus ir kt.).
2011 m. Harise gyveno 1984 gyventojai. Dalis tebevartoja gėlų kalbą. Pagrindinė gyvenvietė – Tarbertas. Harisas su Luiso sala jungiasi keliu, veikia kelto linijos į Skajų, Šiaurės Juistą.
Afganistano vyrų futbolo rinktinė
Afganistano vyrų futbolo rinktinė – Afganistanui atstovaujanti nacionalinė futbolo komanda, kurią kontroliuoja Afganistano futbolo federacija. Rinktinė nedalyvavo nė viename pasaulio ar žemyno čempionate.
Longvangas
Longvangai ( – „Drakonas karalius“) – kinų mitologijoje keturios jūros dievybės, turinčios drakono išvaizdą. Jos valdo jūras, pagal kinų kosmologiją esančias keturiose pasaulio šalyse.
Kilmė
Longvangų atsiradimo prielaidos buvo keturi drakonai (四龍), ant kurių jodinėjo mitiniai imperatoriai keturių šalių globėjai. Jie vadinosi keturiomis spalvomis, priklausomai nuo pasaulio šalies. Tokiu būdu buvo Baltasis drakonas, Mėlynasis drakonas, Raudonasis drakonas ir Juodasis drakonas (dar sakoma, kad centre viešpatavo Geltonasis drakonas). Ilgainiui jie sutapatinti su keturių pasaulio šalių globėjais.
Vėlyvųjų keturių drakonų Longvangų, kaip jūrų globėjų, atsiradimui didelę įtaką padarė Budizmo mitologijos dievybė Nagaradža. Jie ypač išpopuliarėjo XVI a., kuomet buvo aprašyti romanuose.
Dievybės yra vaizduojamos kaip drakonai, bet gali įgyti ir žmogaus išvaizdą. Jie gyvena krištolo rūmuose jūros dugne, kur jiems patarnauja krevetės, krabai. Drakonai ne tik atsakingi už audras jūrose, bet taip pat valdo debesis ir lietų.
Sąrašas
Keturi longvangai turi savo vardus, kurie varijuoja. Romane Kelionė į Vakarus jų vardai šie:
Domas Kaunas
Domas Kaunas (g. 1949 m. balandžio 21 d. Šlepečiai, Plungės valsčius) – Lietuvos knygotyrininkas, bibliofilas, edukologas, Mažosios Lietuvos kultūros tyrinėtojas.
Biografija
1975–1990 m. Vilniaus universiteto Istorijos fakulteto Mokslinės informacijos katedros asistentas, vyresnysis dėstytojas, docentas, 1990–1991 m. – Istorijos fakulteto Knygotyros ir bibliografijos katedros vedėjas, 1991–2003 m. Komunikacijos fakulteto Knygotyros katedros vedėjas, 2002–2007 m. to fakulteto dekanas, nuo 2003 m. jo Knygotyros ir dokumentotyros instituto direktorius, nuo 1993 m. profesorius.
Nuo 1996 m. Lietuvos mokslų akademijos narys ekspertas, nuo 2007 m. akademijos narys korespondentas, nuo 2009 m. mokslinis sekretorius. 1992–1995 m. Lietuvos bibliotekininkų draugijos pirmininkas, nuo 1989 m. – Lietuvos knygos draugijos pirmininko pavaduotojas, 1993–2004 m. Martyno Mažvydo bibliofilų klubo pirmininkas, nuo 2003 m. Vokietijos Leibnico mokslo draugijos narys.
Mokslinė veikla
Svarbiausios mokslinės veiklos kryptys: knygotyra, bibliofilija, Mažosios Lietuvos kultūros istorija. Paskelbė darbų apie Mažosios Lietuvos bibliotekas, spaustuves, pirmąjį lietuvišką periodinį leidinį „Nusidavimai Dievo karalystėje“ bei pirmąjį lietuvišką laikraštį „Lietuvininkų prietelis“.
1978–1990 m. mokslinio leidinio „Knygotyra“ atsakingasis sekretorius, nuo 1990 m. – atsakingasis redaktorius. Nuo 1981 m. – žurnalo „Bibliotekų darbas“ (nuo 1990 m. – „Tarp knygų“) ir Lietuvos spaudos A serijos „Knygos lietuvių kalba“ redakcinių kolegijų narys. 1997 m. enciklopedinio žodyno „Knygotyra“ redakcinės kolegijos pirmininkas ir vienas rengėjų. 1998 m. parengė elektroninę knygą „Lietuviškos knygos metai“, 2001 m. sudarė leidinius „Bibliofilai“ apie asmenines bibliotekas ir 2005 m. – „Knygos ir bibliofilijos kultūra“. Mažosios Lietuvos, Tarybų Lietuvos ir Visuotinės lietuvių enciklopedijų straipsnių autorius.
Seredžiaus šv. Jono Krikštytojo bažnyčia
miniatiūra|250px|right|Interjeras
'''Seredžiaus šv. Jono Krikštytojo bažnyčia''' – katalikų bažnyčia Seredžiaus miestelyje, Jurbarko rajone, prie Dubysos ir Nemuno santakos.
Parapija garsėja Švč. Mergelės Marijos gimimo (Šilinės) atlaidais.
Istorija
Pirmąją bažnyčią Nemuno apatinėje terasoje 1634 m. pastatė vaivada M. Pacas. 1634 m. įsteigta parapinė mokykla. Naugarduko vaivada Mikalojus Sapiega 1635 m. bažnyčiai dovanojo Stačiūnų kaimą, klebonui skyrė 200 auksinų metinę pašalpą, įpareigojo jį išlaikyti mokytoją ir rūpintis giedojimu. XVII a. pabaigoje bažnyčia perstatyta. Ji 1806 m. buvo sena ir supuvusi, 1821 m. nugriauta, pastatyta laikina.
1841 m. laikinoji bažnyčia buvo begriūvanti. Medines atramas pakeitė pamūris, buvo sustiprintos sienos. Darbais rūpinosi tuometinis klebonas Juozas Jurgelevičius. Eiliniai remontai vyko iki pat XIX a. pabaigos.
Seredžiaus vikaras Juozapas Rozga 1863 m. iš sakyklos perskaitė sukilėlių atsišaukimą. Už tai jis 10–čiai metų buvo išsiųstas į katorgą.
1890 m. pradėta rūpintis naujos mūrinės bažnyčios statyba, iškeliant ją iš kapinių teritorijos. 1891 m. prašyta leisti statyti naują mūrinę bažnyčią, buvo vežami akmenys. 1892 m. kovo 31 d. Feliksas Rudokas perėmė bažnyčią iš Vitalijaus Kajetono Dembskio ir tęsė pradėtus organizacinius darbus. 1896 m. patvirtintas jos projektas. Statybos pradėtos 1897 m. Medinė bažnyčia, stovėjusi kapinių rytiniame kampe, 1907 m. gruodžio 5 d. sudegė. 1909 m. mirus klebonui F. Rudokui, mūrinės bažnyčios statyba užsitęsė (pastatyta 1913 m.).
1908 m. įkurtas „Saulės“ draugijos skyrius. Jam neleista įsteigti mokyklos, tik įkurta parapijos biblioteka. Per Pirmąjį pasaulinį karą nugriauti bažnyčios bokštai, 1931 m. atstatyti.
1938–1939 m. bažnyčia uždengta nauja cinkuota skarda. 1939 m. įvesta elektra.
Architektūra
Bažnyčią suprojektavo Piotras Serbinovičius. Ji neorenesansinė, stačiakampio plano, halinė, dvibokštė, su penkiasiene apside. Aukšti bokštai supa žemesnį frontoninį protarpsnį. Vidus 3 navų. Šventoriaus tvora tik priekyje mūrinė, ažūrinė, kitur – metalinė.
Borovecas
Borovecas  – miestelis Bulgarijoje, žymus kalnų klimatinis kurortas. Įsikūręs Sofijos srityje, 10 km nuo Samokovo, 73 km nuo Sofijos, Rilos kalnuose (1350 m aukštyje). Labiausiai garsėja kaip žiemos kalnų slidinėjimo centras. Įsikūrusios vilos, viešbučiai, turistinė infrastruktūra. Yra buvusi karališka rezidencija Carska Bistrica.
Istorija
Vietovė įkurta 1896 m., buvo Bulgarijos didikų medžioklės vieta. Vėliau įsikūrė kurortas. Iki XX a. vid. vadinta Čamokrija (Чамкория). Čia 1981 ir 1984 m. vyko pasaulio slidinėjimo čempionato etapai.
thumb|left|250px|Boroveco apylinkės
507 m.
507 m. buvo nekeliamieji metai, prasidedantys šeštadienį pagal Grigaliaus kalendorių.
Livingstonas
Livingstonas:
Endimionas
Endimionas graikų mitologijoje – gražus jaunuolis, kuris didžiąją savo gyvenimo dalį praleido amžinai miegodamas.
Skirtingas Endimiono kilmės versijas nurodo įvairūs šaltiniai ir istorijos, tačiau tradiciškai jie teigia, kad Endimionas buvo Elio karalius. Pagal vieną iš šaltinių, Dzeusas pasiūlė jam, ko tik jis panorėtų. Endimionas panorėjo amžino miego, kurio metu jis išliktų amžinai jaunas. Pagal kitą versiją, jo miegas buvo Dzeuso bausmė, kadangi jis mėgino suvilioti jo žmoną Herą. Bet kuriuo atveju, Endimioną mylėjo Mėnulio deivė Selenė, kuri jį lankydavo kiekvieną naktį Karijos Latmo kalno oloje. Selenė nuo jo pagimdė 50 dukterų. Pagal vieną iš versijų, pati Selenė užmigdžiusi Endimioną, kad galėtų nieko netrukdoma mėgautis jo jaunyste.
Baltakarčiai (Rokiškis)
Baltakarčiai – kaimas Rokiškio rajono savivaldybėje, 3 km nuo Panemunėlio kaimo, prie kelio. Į vakarus nuo kaimo teka Šetekšna.
KS Kastrioti Krujë
Krujės „Kastrioti“ – Albanijos futbolo klubas iš Krujės.
Istorija
Klubo ištakos siekia 1926 m.
Antanas Rimydis
Antanas Rimydis (1905 m. kovo 15 d., senuoju stiliumi kovo 2 d. Tytuvėnuose, Raseinių apskritis – 1994 m. lapkričio 6 d. Niujorke, JAV) – Lietuvos poetas, žurnalistas, redaktorius.
Biografija
1918–1921 m. mokėsi Raseinių gimnazijoje, 1923 m. baigė Kauno Mokytojų profsąjunginę gimnaziją. 1923–1925 m. mokėsi Kauno aukštesniojoje technikos mokykloje.
1921–1929 m. dirbo Susisiekimo ministerijoje, nuo 1930 m. – Žemės ūkio rūmuose. 1924–1928 m. žurnalo „Keturi vėjai“ atsakingasis redaktorius ir faktiškasis redaktorius. 1927–1928 m. leidinio „Mūsų dienos“ sekretorius, reporteris ir redaktorius, nuo 1930 m. dirbo laikraščio „Ūkininko patarėjas“ redakcijoje: 1931–1940 m. antrasis redaktorius, 1940–1941 m. – techninis redaktorius, 1941–1944 m. – vyriausiasis redaktorius. 1934 m. įsteigė laikraštį „Literatūros naujienos“, iki 1936 m. jo leidėjas ir redaktorius.
1944 m. pasitraukė į Vokietiją. Po karo buvo Lietuvos rašytojų tremtinių draugijos ir Lietuvių žurnalistų sąjungos narys, 1948–1949 m. Augsburge dirbo savaitraščio „Žiburiai“ redakcijoje, 1950 m. išvyko į JAV.
508 m.
508 m. buvo keliamieji metai, prasidedantys sekmadienį pagal Grigaliaus kalendorių.
Angis (reikšmės)
Žodis angis gali reikšti:
Livingstonas (Zambija)
Livingstonas (arba Maramba; ) – miestas pietų Zambijoje, Pietų provincijos administracinis centras. Išsidėstęs truputį į šiaurę nuo Zambezės upės, šalia sienos su Zimbabve, apie 11 km nuo Viktorijos krioklio. Didelis turizmo centras (visų pirma dėl turistų, keliaujančių link Viktorijos krioklio), išvystyta pramonė (tekstilė, apranga, mašinų surinkimas, baldai, maisto apdirbimas). Regione auginami kukurūzai, tabakas.
Miestas turi puikią geležinkelio infrastruktūrą – keliais ir geležinkeliais jis susisiekia su Lusaka ir likusia Zambija, Zimbabve (Bulavajas), Botsvana, Mozambiku, PAR. Yra oro uostas (vietiniai skrydžiai ir skrydžiai pietų Afrikoje). Greta Viktorijos krioklio Mosi – oa-Tunya nacionalinis parkas, laukinių gyvūnų parkas. Livingstono muziejuje yra senovės Afrikos radinių, škotų keliautojo D. Livingstono atmintini daiktai iš XIX a. vidurio.
Kaiser Chiefs
Istorija
1996 m. muzikantai Ricky Wilson, Nick Hodgson ir Andrew White susibūrė grupę „Runston Parva“, vėliau prisijungė Hogsono buvę klasiokai Simon Rix ir Nick Baines. Nepavykus gauti įrašų kompanijos kontrakto, jie susitrumpino pavadinimą į „Parva“ ir pasirašė kontraktą su „Mantra Label“. Su jos pagalba išleido tris singlus bei vieną albumą „22“. Tačiau „Beggars Banquet“ nusprendė uždaryti savo „Mantra Label“ padalinį, ir muzikantai vėl liko kontrakto. Tuomet jie nusprendė „Parva“ palikti praeičiai ir pradėti viską iš naujo. Persivadinę „Kaiser Chiefs“ (pagal Pietų Afrikos futbolo klubą „Kaizer Chiefs“, kuriame anksčiau žaidė buvęs „Leeds United“ gynėjas Lucas Radebe), jie ėmė savarankiškai siekti karjeros su visai naujomis dainomis. Kai pirmasis singlas „Oh My God“ pateko į Did. Britanijos šimtuką, grupe susidomėjo stambiausios įrašų firmos, tarp kurių - ir „Atlantic Records“, bet muzikantai pasirinko „B-Unique“ kompaniją.
Livingstonas (Zambija)
Istorija
Vietiniai Livingstono apylinkių gyventojai buvo loziai (Lozi). 1905 m. europiečiai įkūrė čia miestą, kadangi pabaigė statyti geležinkelio tiltą per Zambezę. 1907–1935 m. Livingstonas buvo britų Šiaurės Rodezijos (iki 1911 m. – Šiaurės Vakarų Rodezijos) kolonijos administracinis centras.
Kaiser Chiefs
Istorija
Grupės debiutinis albumas „Employment“, išleistas 2005 m., įkvėptas New Wave ir vėlyvojo 8-ojo dešimt. pankroko muzikos, susilaukė didžiulio tarptautinio pripažinimo ir palankių kritikų recenzijų. Po nominacijos „Mercury Prize“ apdovanojimui jis pakilo į 2-ą JK topo vietą ir pasaulyje buvo parduotas virš 3 mln. kopijų tiražu, o 2005 metų pabaigoje, apskaičiavus tiražus, paaiškėjo, kad šis albumas tapo 4-uoju 2005 metais geriausiai perkamu albumu Did. Britanijoje, čia tapęs 6 kartus platininiu. Iš jo dideliais hitais tapo dainos „I Predict a Riot“, „Oh My God“ bei „Everyday I Love You Less and Less“. 2006 m. grupė laimėjo 3 „Brit“ apdovanojimus kaip Geriausia britų grupė, Geriausia britų roko grupė ir Geriausia britų koncertinė grupė. thumb|left|270px|„Kaiser Chiefs“ – koncerte 2008 m. Sekantis albumas „Yours Truly, Angry Mob“ (2007 m.) taip pat susilaukė didelio pasisekimo – ir albumas, ir pirmasis singlas „Ruby“ tapo Nr. 1 Did. Britanijoje atitinkamai albumų ir singlų topuose. 2008 m. spalį grupė išleido 3-ąjį albumą „Off With Their Heads“, kurį prodiusavo Mark Ronson. Jis pakilo į 2-ą JK albumų vietą, o pirmasis singlas „Never Miss a Beat“ pateko į Top 5-uką. Kolektyvo nariai įkūrė nuosavą įrašų kompaniją „Chewing Gum Records“, kurioje pirmą leidybinį kontraktą pasirašė su grupe „The Neat“.
4-asis grupės albumas „The Future Is Medieval“ pasirodė po 3-ių metų pertraukos, 2011 m. birželį. Jis buvo pristatytas pakankamai originaliu būdu – grupė leido susikurti albumą paties gerbėjams. „Kaiser Chiefs“ oficialiame tinklalapyje pasiūlė 20 dainų, iš kurių buvo galima pasirinkti 10, susikurti savo viršelį ir atsiųsti albumą, sumokėjus 7,5 svaro. Vėliau albumas išleistas ir fiziniu pavidalu.
2012 m. Š. Amerikos rinkai grupė pristatė „The Future is Medieval“ albumo kitokį leidimą, kuriame yra pusė naujų dainų – „Start the Revolution Without Me“. Netrukus buvo išleista ir garsiausių grupės dainų kolekcija „Souvenir: The Singles 2004-2012“. Rugpjūčio mėn. 12 d. grupė buvo pakviesta pasirodyti viename svarbiausių pasaulio renginių – 2012 m. vasaros Olimpinių žaidynių uždarymo ceremonijoje, kurioje jie atliko „The Who“ kūrinį „Pinball Wizard“. Grupei jį atlikti pasiūlė patys „The Who”. Gruodžio mėn. būgnininkas ir pagrindinis dainų autorius Nick Hodgson paskelbė paliekantis grupę, tačiau likę nariai toliau kūrė naujas dainas būsimam 5-ajam albumui.
2013 m. vasario mėn. grupė paskelbė priėmusi naują būgnininką Vijay Mistry. Tais pačiais metais surengė nemažai svarbių pasirodymų, tarp kurių – koncertinį turnė po Did. Britaniją, apšildė „Green Day“ Emirates stadione, kuriame buvo sumuštas šio stadiono lankomumo rekordas, pasirodė „Lollapalooza“ festivaliuose Čilėje ir Brazilijoje ir atidarė naują „Leeds Arena“ jų gimtajame Anglijos Lydso mieste.
2014 m. sausio mėn. „Kaiser Chiefs“ vokalistas Ricky Wilson tapo per „BBC One“ rodomo muzikinio televizijos šou „The Voice“ (britiško atitikmens) komisijos nariu ir dalyvių mokytoju, kuris šiame šou debiutavo kartu su Kylie Minogue. Skelbiama, kad nuo tada šios laidos reitingai smarkiai išaugo.
5-asis „Kaiser Chiefs“ albumas „Education, Education, Education & War“, kurį grupė vadina „antruoju debiutiniu albumu“, išleistas 2014 m. kovo 31 d. Jis Did. Britanijos albumų tope debiutavo 1-oje vietoje, tapęs antruoju grupės Nr. 1 albumu.
Diskografija
Grupė išleido 5 studijinius albumus, 1 mini albumą, 17 singlų bei 2 koncertinius DVD.
Dainos
thumb|right|170px|JAV rinkai skirto „Kaiser Chiefs“ albumo „Start the Revolution Without Me“ (2012) viršelis
Janina Miščiukaitė
Išsilavinimas
Baigė Kauno J. Gruodžio aukštesiąją muzikos mokyklą (1967 m., klarneto klasė), 1986-1988 studijavo Lietuvos konservatorijos Klaipėdos fakultetuose, 2008 m. studijas tęsė Vilniaus pedagoginio universiteto muzikos edukologijos magistrantūroje. Dėstė Lietuvos muzikos ir teatro akademijoje ir Vilniaus Balio Dvariono muzikos mokykloje.
Karjera
1967-1972 orkestro "Oktava" solistė; 1972-1974 Maskvos muzikholo "Roskoncert" solistė; nuo 1974 m. orkestro "Trimitas" solistė; nuo 1992 m. "Žvaigždžių kvarteto" narė.
Koncertavo JAV, JAE, Japonijoje, devyniose Afrikos valstybėse, beveik visose Europos šalyse ir buvusios SSRS respublikose. Dainavo lietuvių, anglų, vokiečių, prancūzų, japonų, bulgarų, lenkų, rusų ir kt. kalbomis.
Atliko solo partijas ar duetus roko oratorijoje "Ugnies užkalbėjimas" (1977), roko operoje "Jūratė ir Kastytis" (2002), miuzikle "Kurto Vailio moterys" (2001), projekte "Roko klasikos metamorfozės" (2000) ir kt.
Pirmoji sudainavo kai kuriuos M. Tamošiūno, T. Leiburo, V. Telksnio, M. Noviko, A. Raudonikio ir kt. Lietuvos ir užsienio kompozitorių vokalinius kūrinius.
2007-2008 m. dalyvavo LRT „Iššūkyje žvaigždėms“, kuriame buvo ne tik konkurso dalyvė, bet ir kitų dalyvių mokytoja. Spec. komisijos, kuriai vadovavo kompozitorius L. Vilkončius, sprendimu pirmuoju Janinos Miščiukaitės premijos laureatu 2008 m. tapo vokalistas Ramūnas Difartas.
Playing the Angel
Playing The Angel – vienuoliktasis, naujausias britų grupės Depeche Mode studijinis albumas, išleistas 2005 metais.
Janina Miščiukaitė
In Memoriam
Janinos Miščiukaitės kūrybinei veiklai pristatyti parengtos LTV televizijos laidos "Ne vien tik retro" (1997), "Mūsų dienos kaip šventė" (2009), "Legendos" (2014) ir kt.
Playing the Angel
Apie albumą
Albumas pasirodė 2005 Spalio 17 d. Albume 12 dainų. Pirmasis singlas, pristatęs albumą – Precious. Po Precious grupė išleido dar tris singlus – A Pain That I'm Used To, Suffer Well, John The Revelator / Lilian.
Janina Miščiukaitė
In Memoriam
Dainininkės atminimui įamžinti 2009 m. meno mokyklai Jonavoje suteiktas Jonavos Janinos Miščiukaitės meno mokyklos pavadinimas.
Danijos futbolo varžybos 2009–2010 m.
Danijos futbolo varžybos 2009–2010 m.
Janina Miščiukaitė
Apdovanojimai
1979 m. suteiktas nusipelniusios artistės vardas, 1998 m. apdovanota V laipsnio kunigaikščio Gedimino ordinu, 1998 m. pripažinta ir agentūros „Factum“ diplomu įvertinta kaip atlikėja, pelniusi daugiausia (net 13 kartų) respublikinių ir tarptautinių pramoginės muzikos festivalių ir konkursų apdovanojimų.
Pirmoji Lietuvos estrados dainininkė, įtraukta į Lietuvos rekordų knygą už tai, kad daugiausia kartų buvo pirmoji.
Šaltiniai
Visuotinė lietuvių enciklopedija (2009), t. XV, p. 226-227.
Tarybų Lietuvos enciklopedija (1987), t. 3, p. 106.
In Memoriam Janinai Miščiukaitei. Lietuvos radijas ir televizija (2008). Prieiga per internetą: https://myspace.com/janinamisciukaite/video/janinos-misciukaites-biografija/29743681
Audinys (reikšmės)
Žodis audinys gali reikšti:
Balkasodžio gyvenvietė
Balkasodžio gyvenvietė – neįtvirtinta gyvenvietė, buvusi Alytaus rajono savivaldybės teritorijoje, prie Balkasodžio kaimo, Miroslavo seniūnija, Nemuno kairiajame krante.
Gyvenvietė
Gyvenvietė apardyta upių potvynių. Istorijos instituto ir Alytaus kraštotyros muziejaus archeologai (vadovė Eugenija Butėnienė) 1958 m. ištyrė 140 m2 plotą. Rastas 0,6-0,8 m storio kultūrinis sluoksnis su antžeminių stulpinės konstrukcijos pastatų liekanomis, ūkinėmis duobėmis, naminių gyvulių kaulais, lipdytine brūkšniuotu bei grublėtu paviršiumi keramika ir kitais I tūkstantmečio dirbiniais.
Bara (sala)
thumb|220px|Salos padėtis
Salos kranto linija vingiuota, gausu įlankų, užutėkių. Paviršius uolingas, aukštis siekia 383 m (Hivalo k.). Į pietus nuo Baros driekiasi keletas smulkių, daugiausia negyvenamų salų (Vatersėjus, Sandrėjus, Pabėjus, Mingulėjus ir kt.).
2011 m. Baroje gyveno 1174 gyventojai. Didžioji dalis (62 %) tebevartoja gėlų kalbą. Pagrindinė gyvenvietė – Keslbėjus. Veikia keltai į Pietų Juistą, Obaną, Eriskėjų, yra oro uostas (skrydžiai į Glazgą).
Yra XVI a. Kisimulo pilis.
Litvinovas (pavardė)
Litvinovas, Litvinov arba Litvinoff – rusų pavardė atkeliavusi iš termino Litvin – etninių lietuvių (Litva/Литвa) arba kartais baltarusių. Moteriška pavardės forma – Litvinova.
Pavardę turi šie garsesni asmenys:
Proza
Proza (lot. (oratio) prosa – nevaržoma kalba) – neeiliuotos kalbos forma, kuri pasižymi įprasta gramatine struktūra ir natūralia sakinių struktūra, nepaklūstančia jokiam iš anksto nustatytam ritmui. Proza yra neeiliuotų grožinės literatūros kūrinių visuma.
Prozos kūrinio elementai
Fabula – kūrinio įvykių raida. Ji gali būti kelių tipų: tikroviška, fantastinė ir sąlyginė. Fabulos įvykiai gali vystytis nuosekliai, vienas po kito, gali būti sukeisti poromis.
Angélique Kidjo
Andželika Kidžo (Angélique Kidjo; g. 1960 m. liepos 14 d.) – iš Benino kilusi dainininkė, „Grammy“ apdovanojimo laimėtoja. Žymių pasaulio žiniasklaidos priemonių (BBC, Time Magazine, The Guardian, Daily Telegraph) įvardinta kaip viena įtakingiausių Afrikos įžymybių, Afrikos muzikos karalienė, viena Afrikos ikonų. Kidžo atliekama muzika varijuoja tarp Afropop, džiazo, Kongo rumbos, Karibų zuko, gospelo. Prisidėjo prie įvairių filmų, televizijos laidų garso takelių kūrimo
Gimė Kotonu, tėvas fonų kilmės, iš Uidos miesto, motina jorubė. Nuo šešerių metų pradėjo vaidinti teatre, vėliau dainavo mokyklos grupėje, Andželikos dainos pateko į Benino nacionalinį radiją. 1983 m. išvyko į Paryžių, studijavo džiazo akademijoje. Prancūzijoje karjerą pradėjo kaip pritariančioji vokalistė įvairiose grupėse, 1985 m. tapo džiazroko grupės „Pili Pili“ pagrindine vokaliste. Nuo 1990 m. pradėjo sėkmingą solinę karjerą. 2000 m. persikėlė į Niujorką.
Andželika Kidžo 2002 m. paskirta UNICEF geros valios ambasadore, aplankė daug Afrikos šalių, dalyvavo ir rengė labdaros akcijas, įvairius labdaros koncertus, taip pat dalyvavo akcijose, skirtose atkreipti dėmesį į gamtosaugos problemas, karinius konfliktus Afrikoje. Koncertavo Nobelio taikos premijos įteikimo koncertuose.
Tinmalas
Tinmalas (arba Tin Malas) yra maža XI a. Maroko berberų gyvenvietė aukštojo Atlaso kalnų Nfiso upės slėnyje, 100 km į pietus nuo Marakešo. Iš čia Almochadai pradėjo savo žygius prieš Almoravidų dinastiją. Kai 1147 m. Almochadai užėmė Marakešą, Tinmalas liko kultūriniu – dvasiniu Almochadų centru. Žlugus Almochadų dinastijai Tinmalas vėl tapo paprasta Atlaso kalnu gyvenviete.
Šiandien čia išliko to laiko gynybinės sienos griuvėsiai ir Almochadų dinastijos įkūrėjui Ibn Tumartui 1156 m. pastatyta Didžioji mečetė. Čia palaidoti Almochadų valdovai Abu Jakubas Jusufas I ir Ibn Tumartas.
Keliamieji metai, prasidedantys šeštadienį
Šis kalendorius tinka kiekvieniems keliamiesiems metams, prasidedantiems šeštadienį.
509 m.
509 m. buvo nekeliamieji metai, prasidedantys antradienį pagal Grigaliaus kalendorių.
Dausynai (Rietavas)
Dausynai – kaimas Rietavo savivaldybėje.
Baltalaukis
Baltalaukis – kaimas Vilniaus rajono savivaldybėje, 3 km į rytus nuo Ažulaukės, prie kelio. Piečiau kaimo teka Neris.
Argolidė
Argolidė, Argolis (senovės ) – istorinė Graikijos sritis Peloponeso pusiasalio rytinėje dalyje. Dabar egzistuoja to paties pavadinimo Argolidės nomas, kurio teritorija iš dalies atitinka senąją Argolidę.
Geografija
Argolidė buvo sritis Peloponeso rytuose, prisiglaudusi prie Argolidės įlankos. Iš vakarų ją uždarė Arkadijos aukštumos. Šiaurėje ji siekėsi su Korintija (ribos buvo neaiškios), o pietuose, per Parnono kalnus, – su Lakonija.
Istorija
II tūkst. pr. m. e. (Mikėnų laikotarpiu) svarbiausi regiono miestai buvo Mikėnai, Tirintas, Argas (nuo pastarojo regionas gavo pavadinimą pomikėniškuoju laikotarpiu). Argolidę valdė daugybė legendinių karalių, priklausiusiu Inachidų, Danaidų, Abantiadų dinastijoms. Homero laikais Argolidė buvo valdoma Agamemnono. Archajiniu ir klasikiniu laikotarpiu Argolidė prarado savo svarbą. Atsisakę teikti karius persų karų metu, jie buvo užgožti aktyvesnių Graikijos regionų – Atikos, Lakonijos ir Korinto. Spartos vadovaujama Lakonija jau VIII a. atėmė iš Argolidės pietines pajūrio sritis.
Klasikiniu laikotarpiu kovų dėl hegemonijos metu, Argas visada palaikė Atėnų pusę.
146 m. pr. m. e. Argolidė, kaip ir kitos graikų teritorijos, atiteko Romos imperijai, vėliau čia valdė Bizantijos imperija. XII a. čia įsitvirtino Kryžiuočiai, vėliau – Venecijos respublika. 1463 m. užkariauta Osmanų. Francesco Morosini sugrąžino regioną Venecijai 1686 m., bet Osmanai jį atsiėmė 1715 m. 1821 m. Argolidė tapo nepriklausomos Graikijos dalimi.
Kreivėnai (Vilnius)
Kreivėnai – viensėdis Vilniaus rajono savivaldybėje, 5 km nuo Bezdonių.
Ribes echinellum
Ribes echinellum (ang. Miccosukee gooseberry) – agrastinių (Grossulariaceae) šeimos augalas. Pirmą kartą buvo rastas Floridoje 1924 metais prie Mikosukio ežero. Pietų Karolinoje – 1957 ir 1981 metais Styvenso Kryko paveldo draustinyje. Ši rūšis yra kultivuojama keliose pietinėse Hudsono, vietose, bet ne dauginama.
Sergijus IV
Sergijus IV (Sergio IV, gimimo vardas Pietro Martino Buccaporci, gimė Romoje – mirė 1012 m. gegužės 12 d. palaidotas Laterano bazilikoje) – popiežius nuo 1009 m. liepos 31 d. iki mirties.
Biografija
Buccaporci buvo batsiuvio sūnus, tačiau tai nesutrukdė jam kilti bažnytinės hierarchijos laiptais. 1004 jis tapo Albano vyskupu. Po Jono XVIII atsistatydinimo išrinktas popiežiumi.
Popiežius varžėsi dėl valdžios su įtakinga to meto Romos Krestenciju (Crescentius) šeima. Kai kurie istorikai teigia, kad Sergijus IV tebuvo statytinis negailėjąs pats nieko spręsti. Kiti tvirtina, kad popiežius kovojo su Krestencijų įtaką.
Popiežius rūpinosi Romos miestu bado metu, atleido kai kuriuos vienuolynus nuo priklausomybių vyskupystėms, išleido popiežiaus bulę ragindamas išlaisvinti Šventąją žemę nuo islamo pasekėjų.
510 m.
510 m. buvo nekeliamieji metai, prasidedantys trečiadienį pagal Grigaliaus kalendorių.
Pekininis kopūstas
Pekininis kopūstas (Brassica rapa var. pekinensis) – iš Kinijos kilusi lapinė daržovė, plačiai naudojama Rytų Azijos šalių virtuvėse, o pastaruoju metu išplitusi ir po kitas valstybes. Pekino kopūstas susideda iš pailgų tankiai susisukusių šviesiai žalių su beveik baltomis gyslomis lapų. Skonis švelnus, kartais turintis šiek tiek aštrumo. Viena gūžė gali sverti iki kelių kilogramų.
Pekininiai kopūstai sultingi, turi iki 96 % vandens. Yra palyginti geras vitamino C, kalio, geležies, kalcio šaltinis.
Balnakilpė
thumb|left|Balnakilpé thumb|240px|Balnakilpės
Istorija
Manoma, kad balnakilpes pirmiausia pradėjo gaminti rytų klajoklių gentys. VI a. jas jau naudojo bizantiečiai, vėliau paplito Vakarų Europos šalyse. Lietuvoje seniausios balnakilpės yra iš X a. (Paulaičių piliakalnis ir kapinynas). Daugiausia apie 500, iš apie 50 vietovių balnakilpių rasta IX a. – [[XIV a. pradžios pilkapynuose, kapinynuose ir žirgų kapuose, prie žirgo griaučių, poromis.
Skiriama 12 balnakilpių tipų. Dažniausiai aptinkamos geležinės su lankeliu ir išlenkta arba tiesia pamina (pastarosios didesnės ir aukštesnės), kai kurios balnakilpės su ažūriniu lankeliu arba dantytu pakraščiu. Balnakilpės puoštos geometriniais raštais – trikampėliais, taškais, grioveliais, įkartomis, augaliniais bei gyvūniniais, kartais – antropomorfiniais motyvais. Randama ir labai prabangių balnakilpių, sidabruotų ir inkrustuotų spalvotųjų metalų vielute.
Fidžio doleris
Fidžio doleris (valiutos kodas FJD) – Fidžio valiuta. Dažniausiai trumpinama $, arba FJ$ taip išskiriant nuo kitose šalyse cirkuliuojančių doleriu vadinamų valiutų. Padalinta į 100 centų.
Pirmieji doleriai, 1867–1873 m.
Fidžis įsivedė pirmuosius popierinius dolerius ir monetas ir naudojo juos nuo 1867 iki 1873 m. Fidžio doleris buvo sulygintas kursu vienam JAV sidabriniam doleriui. Kai Fidžis tapo Didžiosios Britanijos kolnija, dolerį pakeitė svaras sterlingų.
Antrieji doleriai, nuo 1969 m.
1969 m. doleris vėl buvo įvestas į vietinę rinką. Fidžio svaras sterlingai buvo keičiami kursu 1 prie 2 dolerių arba 10 šilingų prie 1 Fidžio doleris. Nors Fidžis tapo atskira respublika nuo 1987 m., ant monetų ir baknotų vis dar buvo vaizduojama karalienė Elžbieta II.
1995 m. 1 dolerio banknotas buvo pakeistas tokios pačios vertės moneta.
2005 m. iš apyvartos buvo išimtos 2 centų monetos, o išleisti 100 dolerių vertės banknotai.
Naujasis kursas prilygino 1 JAV dolerį prie 1,6 ar 1,7 Fidžio dolerių.
Slaptas pirkėjas
Slaptas pirkėjas – įrankis naudojamas rinkos tyrimams atlikti.
Kompanija siunčia slaptuosius pirkėjus, kurie vaidina pirkėjus ir kuria tam tikras situacijas, kurių metu įvertinama aptarnavimo kokybė. Slaptas pirkėjas firmos vadovybės siunčiamas tyrinėti savo, konkurento įmonę, ar firmą, kurios paslaugomis naudojamasi, ar tik planuojama naudotis. Pvz.: turizmo agentūros siunčia slaptą pirkėją įvertinti aviakompanijų, viešbučių, muziejų darbą, aptarnavimo lygį.
Mystery shopper
Mažieji Deksiai
Mažieji Deksiai, Degėsiai arba Furmanovas (, 1945–1946 m., nuo 1946 m. ) – gyvenvietė dab. Kaliningrado srities pietinėje dalyje, Bagrationovsko rajone, nuo 2008 m. birželio 30 d. Dolgorukovo kaimo gyvenvietės teritorija.
Elvyra Piškinaitė
Elvyra Piškinaitė-Latėnienė (g. 1957 m. balandžio 20 d. Vilniuje) – Lietuvos teatro ir kino aktorė.
Mažieji Deksiai
Istorija
Varmės žemės kaimo pavadinimas prūsiškos kilmės. 1423 m. minimi Dechsen. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Ylavos apskrities kaimas, nuo 1874 m. gegužės 7 d. Stablaukio valsčiaus, nuo 1930 m. gegužės 14 d. Didžiųjų Deksių valsčiaus kaimas. 1910 m. buvo 66 gyventojai. 1938 m. prijungtas prie Stablaukio. 1939 m. šiaurinėje kaimo dalyje įrengta koncentracijos stovykla „Stalag I A“. 1945–1946 m. Ylavos pavieto (Powiat górowo iławeckie, Lenkija), 1946 m. balandžio 7 d. – rugsėjo 6 d. Kroicburgo rajono, vėliau Bagrationovsko rajono kaimas, 1947 m. birželio 25 d. – 2008 m. birželio 30 d. Orechovo apylinkės pasienio teritorija. 1946 m. sujungti Vandyčiai, Mažieji Deksiai ir Šlavitai, kaimas pavadintas Furmanovu.
Parapija
1317 m. pastatyta bažnyčia, kurios parapijai priklausė 32 kaimai. Nuo reformacijos pradžios parapijoje dirbo:
Elvyra Piškinaitė
Biografija
1964–1975 m. mokėsi Širvintų vidurinėje mokykloje. 1975–1979 m. LSSR konservatorijoje studijavo aktoriaus specialybę (kurso vadovės Dalia Tamulevičiūtė ir Irena Bučienė). Nuo 1979 m. dirba Vilniaus teatre „Lėlė“. Sukūrė vaidmenų kine, televizijos serialuose, spektakliuose, įgarsino animacinių ir vaidybinių filmų Lietuvos televizijoje ir Lietuvos kino studijoje.
Sesuo teisininkė Nijolė Piškinaitė, vyras – aktorius Algirdas Latėnas.
Muna
Muna gali reikšti:
Danijos futbolo varžybos 2010–2011 m.
Danijos futbolo varžybos 2010–2011 m.
FK Rūdiškės
Rūdiškių FK – Lietuvos futbolo klubas iš Rūdiškių.
Valandovas
Valandovas  – miestas Pietryčių Makedonijos regione, pietryčių Makedonijoje. Valandovo savivaldybės administracinis centras. Savivaldybės teritorijoje, 2002 m. duomenimis, gyveno 11 890 gyventojų.
Istorija
Dabartinio miesto teritorijoje, žmonės gyvena maždaug nuo X–VII a. prieš mūsų erą. Romos laikais buvo žinomas kaip Mal Konstantinopol.
XIX a. pab. – XX a. pr. priklausė Osmanų imperijai. Po Balkanų karų, 1913 m., tapo Serbijos karalystės dalimi, vėliau iki 1941 m. buvo Jugoslavijos karalystės sudėtyje. Nuo 1941 iki 1944 m. buvo okupuotas Bulgarijos karalystės.
Tautinė sudėtis
Žemiau yra pateikta gyventojų tautinė sudėtis 2002 m. duomenimis:
Sidabravo Švč. Trejybės bažnyčia
'''Sidabravo Švč. Trejybės bažnyčia''' – bažnyčia, stovinti Sidabravo miestelyje, 13 km į pietryčius nuo Šeduvos, Kiršino (Nevėžio dešiniojo intako) kairiajame krante. thumb|left|220px|Bažnyčios interjeras
Istorija
Rokonių dvaro savininkas Matas Tracevskis 1829 m. prie Miškių kaimo pastatė mūrinę bažnyčią. 1858 m. ji padidinta; tapo Šeduvos parapijos filija. 1906 m. patvirtintas zakristijos ir koplyčios priestatų projektas. Jie pastatyti 1909 m., atnaujinti altorių paveikslai.
Nuo 1906 m. kovo iki 1907 m. sausio Sidabrave kunigavo rašytojas ir visuomenės veikėjas Juozas Tumas-Vaižgantas.
1939 m. išdažytas bažnyčios vidus, įrengti vargonai. Po Antrojo pasaulinio karo bažnyčią remontavo klebonas Pranciškus Masilionis. Sidabrave 1975–1977 m. klebonavo Vytautas Starkus (1977 m. balandžio 24 d. atsisakė kunigystės). Šventoriuje palaidoti Sidabravo klebonai: Pranciškus Masilionis (1902–1981 m.), Mykolas Selickas (1909–1970 m.), (1949–1955 m. kalintas), Leonardas Skardinskas (1916–1989 m.).
2004 m. bažnyčioje baigtas kapitalinis remontas: pakeistas pagrindinis altorius, pakyla, atlikti dažymo darbai. 2014 m. iškilmingai paminėtas miestelio ir Švč. Trejybės bažnyčios 185-asis jubiliejus.
Architektūra
Bažnyčia neoklasicistinė, kryžminio plano, bebokštė. Įrengti pneumatiniai vargonai. Šventoriuje stovi mūrinė varpinė, yra mūrinės Kryžiaus kelio stočių koplytėlės. Šventoriaus tvora akmenų mūro.
Daugėlaliai
Daugėlaliai – kaimas Rietavo savivaldybėje, 9 km nuo Rietavo.
Siesikų šv. apaštalo Baltramiejaus bažnyčia
'''Siesikų šv. apaštalo Baltramiejaus bažnyčia''' – bažnyčia, stovinti Siesikų miestelyje.
Istorija
Pirmoji bažnyčia minima 1441 m. Siesikų (Daugailių) dvaro savininkai broliai Abraomas Siesickis, Melchioras Siesickis ir Stanislovas Siesickis 1537 m. pastatė dabartinę mūrinę bažnyčią. Siesickiams perėjus į reformaciją, nuo XVI a. vidurio iki 1607 m. bažnyčia priklausė evangelikams reformatams. Ją 1680 m. konsekravo Vilniaus pavyskupis Mikalojus Slupskis. Bažnyčioje įrengti 4 altoriai. Nuo 1777 m. veikė parapinė mokykla. Bažnyčia po gaisro XVIII a. rekonstruota.
Architektūra
Bažnyčia renesansinė, halinė, stačiakampio plano, su trisiene apside, 2 šoninėmis zakristijomis. Bokštas prišlietas prie pagrindinio fasado. Tai mūrinė varpinė (XVIII a.) su varpais. Vidus 3 navų. Jas dengia kryžminiai skliautai. Šventoriaus tvora akmenų mūro. Miestelio pakraštyje, apie 1 km nuo bažnyčios, yra Siesikų kapinės su XVIII a. pabaigoje statyta klasicistine kapinių koplyčia.
Daumantas (reikšmės)
Daumantas − lietuviška vyriškos giminės pavardė.
Šios pavardės moteriškosios giminės formos yra: Daumantienė (ištekėjusi moteris) ir Daumantaitė (mergautinė pavardė).
Pavardę turi šie garsesni asmenys:
Samanos pusiasalis
Žiemos sezono metu Samano įlankoje galima stebėti įspūdingą vaizdą − kuprotųjų banginių šokį. Būtent tuo metu į šiltus įlankos vandenis banginiai susirenka veistis.
Šio dinastija
Šio dinastija (Šō (尚) dinastija) – karalių dinastija (tiksliau dvi viena po kitos sekusios dinastijos), valdžiusi Riūkiū karalystę nuo jos suvienijimo 1429 m. iki prijungimo prie Japonijos 1879 m. gegužės 1 d. Su šiomis dinastijomos siejamas didžiausias Riūkiū karalystės suklestėjimas.
Dinastijos įkūrėjas – Okinavos salos Čiūdzano valstybės (中山, Čiūdzan) karalius Šio Haši (尚巴志 Šō Haši), kuris suvienijo salą ir išplėtė valdžią po visą salyną. Iš Kinijos jis gavo karaliaus titulą ir šeimos vardą 尚 Šio (kiniškas tarimas šang).
Antroji Šio dinastija prasidėjo mirus Šio Toku(尚徳 Šō Toku), kuris neturėjo vyriškos lyties įpėdinių. Tuomet rūmininkas Kanamaru Učima pasiskebė neteisėtu valdovo sūnumi, ir, gavęs Kinijos sutikimą, sėdo į sostą.
Karaliai
Valdovų vardai pateikiami fonetine japoniško tarimo transkripcija ir japoniškais kandži. Vėlesniųjų valdovų vardai pateikiami ir kiniška pinyin transkripcija.
thumb|Paskutinis [[Riūkiū karalystė|Riūkiū karalius Šō Tai (尚 泰)]] Pirmoji šio dinastija: Antroji šio dinastija:
Kristupas Viesiolovskis
Kristupas Viesiolovskis (, ? – 1637 m. balandžio 19 d.) – Lietuvos Didžiosios Kunigaikštystės didikas, Abiejų Tautų Respublikos valstybės veikėjas. 1626–1637 m. Melniko seniūnas.
Biografija
thumb|left|120px|Kristupo Viaselovskio žmona Aleksandra Bajoras, kilęs iš Viesiolovskių giminės, tėvas Petras Viesiolovskis, motina Sofija Liubomirskaitė.
Šeima
Buvo vedęs Aleksandrą Marijaną Sobieckytę, su kuria vaikų neturėjo, įsivaikino Grasildą Vadinskytę, kuri ištekėjo už Jono Stanislovo Sapiegos.
Valstybės tarnyba
Lietuvos didysis pastalininkis (1600–1604), Lietuvos didysis stalininkas (1604–1620), Lietuvos didysis raikytojas (1620–1622), Lietuvos dvaro maršalka (1622–1635) ir Lietuvos didysis maršalka (1635–1637).
Išrinktas Seimo maršalka 1609 ir 1618 metais.
Buvo Tikocino ir Supraslio seniūnas, Vilniaus tijūnas.
Kraujas
Kraujas  – cirkuliuojantis jungiamasis audinys, sudarytas iš skystos tarpląstelinės medžiagos – kraujo plazmos (apie 55-60 proc.) ir kraujo ląstelių (apie 40-45 proc.) (raudonieji kraujo kūneliai, baltieji kraujo kūneliai) ir kraujo plokštelių (trombocitai). Medicininiai terminai, susiję su krauju dažnai prasideda hemo- ar hemato-, nuo graikiško žodžio, reiškiančio kraują. Per kraują užtikrinamas kitų audinių aprūpinimas įvairiomis medžiagomis. Kraujas cirkuliuoja kraujo indais kraujotakos sistemoje varomas širdies raumens susitraukimų. Suaugęs žmogus turi apie 5 l kraujo, arba 6-7,5 proc. kūno masės, apie 3,5-4 l kraujo cirkuliuoja kraujagyslėmis. Cirkuliuojančio kraujo kiekio pakitimai vadinami hipervolemija ir hipovolemija. Kraujo ląstelių gamyba vadinama hemopoeze.
Kraujo sandara
Kraujas sudarytas iš kraujo plazmos (apie 55-60 proc.) ir kraujo kūnelių (apie 40-45 proc.): leukocitų, eritrocitų ir kraujo plokštelių – trombocitų. Kraujas yra specifinio kvapo, šiek tiek sūrokas ir klampus skystis, kurio vandenilio jonų koncentracija yra pastovi ir sudaro 7,35-7,45 pH. Nežymus šio rodiklio nukrypimas nuo normos gali pakenkti organizmui. Beveik visą laiką pastovi yra kraujo sudėtis, spalva ir cheminės savybes. Joms kintant, įtariama liga. Kraujo santykinis tankis yra apie 1,060. Klampumas priklauso nuo plazmoje esančių baltymų kiekio ir nuo kraujo kūnelių koncentracijos. Kraujo kūnelių santykinis tankis yra didesnis nei plazmos, todėl centrifuguojant jie nusėda ant mėgintuvėlio dugno, o viršuje susirenka plazma. Taip yra nustatomas kraujo kūnelių ir plazmos santykis, arba hematokrito vertė (norma – 0,36-0,48 l/l, arba 36-48 proc. bendro kraujo kiekio). Be to, įpylus kraujo į mėgintuvėlį, po tam tikro laiko jame nusėda eritrocitai, kurių nusėdimo greitis ypač svarbus nustatant žmogaus ligas.
Simbolinė reikšmė
Kraujas visuomet buvo galingiausias simbolis žmonijos kultūroje. Per kraują simboliškai vesta giminystė, simbolišku vienas kito kraujo sulietimu tampama „kraujo broliais“. Daugelyje žemdirbių kultūrų svarbūs buvo kraujo aukojimo ritualai, taip siekiant padidinti derlingumą, nes kraujas suvokiamas kaip gyvybiniai syvai (gyvūnų, žmonių aukojimą irgi visų pirma galima laikyti kraujo aukojimu). Krauju duota priesaika laikoma amžina. Krikščionybėje geriamas vynas mišių metu simboliškai transubstancializuojasi į kraują. Dėl tokios stiprios kraujo reikšmės jis daug kur įgavęs tabu statusą. Net ir šiuolaikinėje kultūroje kraujo simbolizmas išlaikomas – pvz., jei kokių visuotinių neramumų metu būna sužeistųjų ar mirusių, dažnai skelbiama, jog „pralietas kraujas“.
Lietuviškas žodis „kraujas“ yra bendraindoeuropietiškos kilmės, jis turi atitikmenis kitose baltų (pr. krāujā, sen. ), slavų kalbose ir yra kognantas su sanskrito krūra, kravis, lotynų cruor, cruentus, senovės anglų hrēaw, senovės graikų κρέας, reiškiančiais žalią, nevirtą mėsą, maitą. Spėjama prokalbės šaknis – *kreuh₂-s-, *kro/eu̯h₂i̯-ó-.
Baltų archeologija
Baltų archeologija – Kultūros paveldo centro tęstinis iliustruotas archeologijos populiarinimui skirtas leidinys (žurnalas), leistas Vilniuje 1994–2002 m.
Leidinys
Straipsniuose daugiausia nagrinėjama baltų kilmė, tautų kraustymasis ir baltiškų archeologinių kultūrų paplitimas, archeologijos paminklų tyrimo metodikos bei paminklosaugos klausimai, Lietuvos archeologijos istorija. Skelbia senovės miestų tyrinėjimų medžiagą, metines archeologinių kasinėjimų apžvalgas. Iki 2002 m. išleista 13 nr. Tiražas 1994 m. – 1700 egz., 1996 m. – 1800 egz.
Atsakingasis redaktorius Algirdas Girininkas.
Baltapetriai
Baltapetriai – viensėdis Šalčininkų rajono savivaldybėje, 2 km nuo Kalesninkų.
Kul de Sako dubuma
Kul de Sako dubuma arba Enrikilijo dubuma  – tektoninė dubuma Espanjolos saloje, Haičio ir Dominikos Respublikos teritorijose. Dalis įdubos yra žemiau jūros lygio. Čia telkšo keletas druskingų ežerų: Enrikilijas, Rinkonas, Kabaljeras (Dominikos Respublika), Somatras, Tru Kaimanas (Haitis).
Vytauto Didžiojo ordino Komandoro didysis kryžius
thumb|175px|Ordinas. thumb|81px|Juostelė.
Vytauto Didžiojo ordino Komandoro didysis kryžius – septintas pagal reikšmę aukščiausias Lietuvos valstybės apdovanojimas, Lietuvos Respublikos Prezidento dekretu skiriamas Lietuvos ir užsienio valstybių piliečiams pagerbti ir pažymėti už ypatingus nuopelnus Lietuvos valstybei.
Istorija
Vytauto Didžiojo ordinas įsteigtas 1930 m., minint Vytauto Didžiojo mirties 500-ąsias metines. Prieškarinio ordino ženklo autorius – dailininkas Jonas Burba. Analogiški ir šiandieniniai ordino ženklai. Vytauto Didžiojo ordino ženklus gamina Lietuvos monetų kalykla. Kaspinus audžia Danijos firma „Morch and Sons“ Kopenhagoje.
Aprašas
Ordiną sudaro:
Ordino laipsniai
Vytauto Didžiojo ordino Komandoro didysis kryžius yra Vytauto Didžiojo ordino su aukso grandine 2-asis laipsnis. Kiti laipsniai:
Ordinais apdovanojama nuosekliai – pradedant nuo žemiausio laipsnio: Riterio, Karininko, Komandoro, Komandoro didžiuoju ir Didžiuoju kryžiais. Antrą kartą to paties laipsnio ordinu neapdovanojama. Teisę Respublikos Prezidentui teikti kandidatus apdovanoti ordinu turi Vyriausybė, Seimo Pirmininkas ir jo pavaduotojai, Ministras Pirmininkas, Vyriausybės nariai. Teikimai ordinų kancleriui pristatomi ne vėliau kaip prieš du mėnesius iki apdovanojimo dienos – Vasario 16-osios arba Liepos 6-osios. Juose pateikiama kiekvieno kandidato biografija, nuopelnų aprašymas, duomenys apie ankstesnius valstybės apdovanojimus, nurodymas, kokiam apdovanojimui pristatoma, taip pat asmens tapatybę patvirtinančio dokumento kopija. Už valstybės apdovanojimui teikiamų asmenų duomenų tikrumą atsako juos teikiančios organizacijos, institucijos ir pareigūnai. Teikimai apdovanoti valstybės ordinais, medaliais ir kitais pasižymėjimo ženklais svarstomi Apdovanojimų taryboje. Jos išvados pateikiamos Respublikos Prezidentui, tačiau Respublikos Prezidentas gali apdovanoti ir Apdovanojimų tarybai nesvarsčius. Ordiną iškilmingai įteikia Respublikos Prezidentas arba jo įgaliotas asmuo.
Kreiveniai
Kreiveniai – kaimas Kupiškio rajono savivaldybėje, 12 km nuo Antašavos.
Bahreino vyrų futbolo rinktinė
Bahreino vyrų futbolo rinktinė – Bahreinui atstovaujanti nacionalinė futbolo komanda, kurią kontroliuoja Bahreino futbolo asociacija. Rinktinė nė karto nedalyvavo pasaulio čempionate, bet dalyvavo 6 žemyno čempionatuose.
Obelynės parkas
Obelynės parkas – gamtininko profesoriaus Tado Ivanausko įkurtas botanikos parkas jo sodyboje Akademijos miestelio vakaruose (Kauno rajono savivaldybė). Respublikinės reikšmės istorinis kraštovaizdžio architektūros paminklas.
thumb|left|Parko augmenija
Istorija
thumb|left|240px|T. Ivanausko sodyba aeronuotraukoje apie 1935 m. Dešinėje – aptverta gamtininko žvėrelių ferma
1920 m. iš parceliuojamo Marvos dvaro prof. T. Ivanauskas netoli Ringaudų nusipirko 8 ha žemės, pastatė čia gyvenamąjį namą, kitus pastatus ir įkūrė Obelynės botanikos parką. Pavadinimas kilo nuo skardžiuose gausiai žydinčių ir derančių laukinių obelų ir gudobelių.